Fosile të shumta zbulohen nën tokën e qytetit Los Anxhelos 
Zbulimet u bënë ndërsa po gërmohet për zgjerimin e sistemit të nëndheshëm hekurudhor të qytetit
Në nëntokën e qytetit të Los Anxhelosit punëtorët kanë zbuluar nën tokë fosile të shumta të epokës së akullnajave. Zbulimet u bënë gjatë punimeve për të zgjeruar sistemin e tuneleve të transportit hekurudhor. Ky koleksion shumë i madh fosilesh të epokës së akullnajave u gjet nën rrugët e Los Anxhelosit. Ato u zbuluan nën bulevardin Wilshire, ku punëtorët gërmojnë për të zgjeruar hekurudhën e qytetit. Fosilet u shpëtuan pasi Kalifornia ka ligje të rrepta që kërkojnë praninë e paleontologëve në të gjitha gërmimet e thella. thotë Ashley Leger, drejtore e ekipit të paleontologëve. Ndër gjetjet më interesante është kafka e një mamuthi, të cilit iu vu emri Hayden. Ka gjithashtu vertebra dhe kocka të maceve me dhëmbë të gjatë të dalë, si dhe të ujqërve të mëdhenj. Ndalimi i punës për t’u marrë me fosilet është një proces që kushton, por zyrtarët e qytetit thonë se në bashkëpunim me paleontologët dhe kompaninë e gërmimit kanë gjetur mënyrën për të nxjerrë fosilet dhe për ta vazhduar ndërkohë punën. thotë Dave Sotero, i drejtorisë së transporteve në bashkinë e Los Anxhelosit. Fosilet ofrojnë një historik të këtij rajoni që shtrihet ndoshta deri në 50 mijë vite më parë. Paleontologia Emily Lindsey thotë se fosilet madje mund të na ofrojnë përgjigje për shumë nga problemet me të cilat përballemi sot. thotë paleontologia Emily Lindsey. Fosilet e gjetura rishtazi do të vendosen në Muzeumin e Shkencave Natyrore të Bashkisë së Los Anxhelosit. Sistemi i ri i nëndheshëm hekurudhor pritet të përfundohet në vitin 2027, duke ofruar kështu kohë të mjaftueshme për të gjetur fosile të tjera.